proxectonos/corpus_dominio_legal_administrativo_tmp huggingface dataset:
RESOLUCIÓN do 3 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/170/1995, interposto por María Olga Galiano Agraso e outros.
SERVICIO GALEGO DE SAÚDE — III. OUTRAS DISPOSICIÓNS — 31/03/1995

Notificóuselle ó Servicio Galego de Saúde a providencia da Sección Primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo número 1/170/1995, interposto por María Olga Galiano Agraso e outros contra a Resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo do corpo facultativo superior da Xunta de Galicia, escala sanitaria de atención primaria e especializada, subescala de atención primaria, clase de praticantes titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente adminis
trativo á referida sala. O que se notifica para xeral coñecemento de tódalas persoas interesadas no procedemento, que son emprazados para que poidan comparecer en forma nos autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 3 de marzo de 1995.
Carlos Negreira Souto
Director xeral de Recursos Humanos
ORDE do 9 de marzo de 1995 pola que se determinan os nomes oficiais dos topónimos que se relacionan pertencences ós concellos de: Boborás; Piñor; Pobra de Trives, A; Teixeira, A; Trasmiras; Verín; Vilamartín de Valdeorras; Vilardevós e Vilariño de Conso.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 29/03/1995

A Lei 3/1983, do 15 de xuño, de normalización lingüística, dispón no seu artigo 10 que «Os topónimos de Galicia terán como única forma oficial a galega».
De acordo con este mandato, seguindo o procedemento establecido polo Decreto 132/1984, do 6 de setembro, para a fixación ou recuperación da toponimia de Galicia, e contando co preceptivo dictame da Comisión de Toponimia, emitido na súa sesión plenaria do dez de febreiro de mil novecentos noventa e cinco, esta consellería dispón:
Artigo único
Quedan aprobados os nomes oficiais dos topónimos que figuran no anexo desta orde.
Disposición adicional
Do establecido na presente orde e do seu anexo daráselles conta ás autoridades estatais correspondentes para os efectos que cumpran no exercicio das súas funcións.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de marzo de 1995.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Orde do 11 de maio de 1995 pola que se desenvolve a estructura directiva das xerencias de atención primaria.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 27/06/1995

Advertidos erros no texto da citada disposición publicada no DOG nº 99, do pasado xoves 25 de maio de 1995 páxinas 3.892 e 3.893, cómpre face-las oportunas correccións:
-No apartado 1.1.2, onde di: «O director de xestión da Coruña-Ferrol», debe dicir: «O director de xestión e servicios xerais da Coruña-Ferrol».
-No apartado 1.2.2, onde di: «O director de xestión de Pontevedra-Vigo», debe dicir: «O director de xestión e servicios xerais de Pontevedra-Vigo».
-No apartado 1.3.2, onde di: «O director de xestión», debe dicir: «O director de xestión e servicios xerais».
-No apartado 1.4.2, onde di: «O director de xestión», debe dicir: «O director de xestión e servicios xerais».
-No apartado 1.5.2., onde di: «O director de xestión», debe dicir: «O director de xestión e servicios xerais».
CORRECCIÓN de erros.-Decreto 116/1995, do 31 de marzo, polo que se regula o control das biotoxinas en moluscos bivalvos e outros organismos procedentes da pesca, o marisqueo e acuicultura.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 29/06/1995

Advertidos erros no devandito decreto, publicado no DOG nº 87, do 8 de maio, e corrección de erros no DOG nº 119, do xoves 22 de xuño, cómpre face-las seguintes correccións:
Nas páxinas 4.897 e 4.901 do referido DOG nº 119 figura a corrección de erros baixo o epígrafe da CONSELLERÍA DE SANIDADE E SERVICIOS SOCIAIS cando debe figurar baixo o da CONSELLERÍA DA PRESIDENCIA E ADMINISTRACIÓN PÚBLICA.
RESOLUCIÓN do 15 de marzo de 1995 pola que se adxudica unha bolsa de colaboración en tarefas de estudio e investigación sobre a codificación normativa da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 29/03/1995

A Escola Galega de Administración pública convocou por Resolución do 12 de decembro de 1994 (DOG nº 4, do 5 de xaneiro de 1995) unha bolsa de colaboración en tarefas de estudio e investigación sobre a codificación normativa da Xunta de Galicia.
O tribunal cualificador para a adxudicación desta bolsa na súa reunión do 9 de marzo de 1995, baremou tódalas solicitudes e propuxo a adxudicación en favor do candidato que obtivo a maior puntuación.
De conformidade coas competencias que me recoñede a normativa vixente e, á vista da proposta do tribunal, resolvo outorgarlle a dita bolsa a Juan Lete Achirica que alcanzou 21 puntos.
Contra esta resolución cabe interpoñer no prazo dun mes recurso ordinario ante o conselleiro da Presidencia e Administración Pública da Xunta de Galicia (art. 114.2 da Lei 30/1992, do 26 de novembro), sen prexuízo da formulación do recurso contencioso administrativo contra a resolución do devandito recuso ordinario.
Santiago de Compostela, 15 de marzo de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 13 de febreiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita (Expediente A.T. 152/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/03/1995

Visto o expediente incoado nesta delegación provincial por instancia de Electra Alto Miño, S.A. con domicilio en Vigo no que solicita autorización para instalar unha R.B.T. en Parderrubias, concello de Salceda de Caselas, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizarlle á Electra Alto Miño, S.A. a instalación dunha R.B.T. en Parderrubias, concello de Salceda de Caselas.
Esta autorización non supón a aprobación do proxecto.
Pontevedra, 13 de febreiro de 1995.
Ramón Álvarez Abad
Delegado provincial de Pontevedra
CORRECCIÓN de erros.-Orde do 19 de xaneiro de 1995 pola que se integra no Colexio Público Rural Agrupado de Gondomar o centro de educación preescolar de Ervillas (Gondomar).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/1995

Advertido erro na orde que se cita, publicada no DOG do 14 de febreiro de 1995, cómpre efectua-la correspondente rectificación:
Na páxina 1.210, colexio Público Rural Agrupado de Gondomar (Pontevedra), onde di: «código do centro 360210000», debe dicir: «Código do centro 36018987». Onde di: «intégrase neste centro de educación preescolar de Ervillas», debe dicir: «intégrase no C.P.R.A. o centro de educación preescolar de Ervillas».
O posto de traballo de ciclo inicial e medio da localidade de Vilas-Morgadáns, dado que foi suprimido por Orde do 15 de marzo de 1993 (DOG do 16 de abril), non debe figurar, polo tanto o C.P.R.A. queda constituído por 7 unidades (6 de preescolar/infantil e 1 de EXB) e por 8 postos de traballo.
RESOLUCIÓN do 13 de febreiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita (Expediente 148/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/03/1995

Visto o expediente incoado nesta delegación provincial por instancia de Electra Alto Miño, S.A. con domicilio en Vigo no que solicita autorización para instalar unha L.M.T. ó C.T. de Salvaterra-Estación, concello de Salvaterra de Miño, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizarlle a Electra Alto Miño, S.A. a instalación de unha L.M.T. ó C.T. de Salvaterra-Estación, concello de Salvaterra de Miño.
Esta autorización non supón a aprobación do proxecto.
Pontevedra, 13 de febreiro de 1995.
Ramón Álvarez Abad
Delegado provincial de Pontevedra
RESOLUCIÓN do 24 de febreiro de 1995, da Secretaria Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 5.596/1994, interposto por Promoción y Desarrollo Hidráulico, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/03/1995

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5.596/1994 interposto por Promoción y Desarrollo Hidráulico, S.A., contra acordo da Dirección Xeral de Obras Públicas da Consellería de Politica Territorial, Obras Públicas e Vivenda do 12-4-94. Expediente DH.A15.64444, sobre aproveitamento hidroeléctrico dos ríos Pedra e Barbanza, A Pobra do Caramiñal (A Coruña), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos da Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 24 de febreiro de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 6 de febreiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita (Expediente 120/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 29/03/1995

Visto o expediente incoado nesta delegación provincial por instancia de Sociedade Electricista de Tui con domicilio en Tui no que solicita autorización para instalar unha L.M.T., un C.T. e R.B.T. en Seides-Pexegueiros, concello de Tui, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizarlle á Sociedade Electricista de Tui a instalación de unha L.M.T., un C.T. e R.B.T. en Seides-Pexegueiros, concello de Tui.
Esta autorización non supón a aprobación do proxecto.
Pontevedra, 6 de febreiro de 1995.
Ramón Álvarez Abad
Delegado provincial de Pontevedra
RESOLUCIÓN do 23 de xaneiro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/2624/1994, interposto por José Luis Villar Fernández.
SERVICIO GALEGO DE SAÚDE — III. OUTRAS DISPOSICIÓNS — 14/02/1995

Notificóuselle ó Servicio Galego de Saúde providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo número 1/2624/1994, interposto por José Luis Villar Fernández contra a Resolución do 13 de outubro de 1994 desta dirección xeral, pola que se desestima o recurso ordinario formulado contra a resolución da Dirección-Xerencia do Hospital Nicolás Peña de Vigo, do 1 de xuño de 1994, sobre as funcións que corresponden ó persoal que presta servicios como auxiliar de hospital no devandito centro.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa,
a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 23 de xaneiro de 1995.
Carlos Negreira Souto
Director xeral de Recursos Humanos
DECRETO 35/1995, do 27 de xaneiro, polo que se regula a débeda de tesourería a que se refire o artigo 24 da Lei 6/1994, do 29 de decembro, de presupostos xerais da Comunidade Autónoma de Galicia para o exercicio de 1995.
CONSELLERÍA DE ECONOMÍA E FACENDA — I. DISPOSICIÓNS XERAIS — 08/02/1995

O artigo 31 da Lei 11/1992, do 7 de outubro (DOG núm. 200, do 14 de outubro), de réxime financeiro e presupostario de Galicia, establece que no endebedamento que a Comunidade Autónoma leve a cabo con persoas físicas ou xurídicas para atender necesidades transitorias de tesourería, calquera que sexa a forma como se documente, o prazo de reembolso será inferior a un ano. Na lei de orzamentos de cada ano autorízase o límite máximo destas operacións para cada exercicio.
O artigo 24 da Lei 6/1994, do 29 de decembro (DOG núm. 251, do 30 de decembro), de presupostos xerais da Comunidade Autónoma de Galicia para 1995, establece que durante o exercicio de 1995 o Consello da Xunta de Galicia, por proposta do conselleiro de Economía e Facenda, poderá emitir débeda de tesourería ata un importe máximo do 10% da consignación que figura no estado de ingresos por porcentaxe na participación nos ingresos do Estado.
O importe da participación nos ingresos do Estado para o exercicio 1995 ascende a 246.895.408.000 pesetas segundo se establece na devandita Lei de presupostos para 1995. Polo tanto, o importe que se concertará ou emitirá non poderá superar, en ningún momento, a cifra de 24.689.540.800 pesetas, equivalente ó 10% da primeira cifra.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia na súa reunión do día vintesete de xaneiro de mil novecentos noventa e cinco,
DISPOÑO:
Artigo 1º
Autorízase o conselleiro de Economía e Facenda a concertar operacións de crédito ou emitir débeda pública, en calquera das súas modalidades, por un prazo de reembolso inferior a un ano, para atender necesidades transitorias de tesourería.
Artigo 2º
O importe que se concertará ou emitirá non poderá superar en ningún momento, como límite acumulativo máximo para as operacións en vigor, a cifra de 24.689.540.800 pesetas, equivalente ó 10% do importe da participación nos ingresos do Estado, orzada para o exercicio de 1995 en 246.895.408.000 pesetas. As súas condicións (modalidade, tipo de xuro, amortizacións e outros) non serán superiores ás normais de mercado.
Artigo 3º
A Consellería de Economía e Facenda daralle conta ó Consello da Xunta de Galicia das operacións de crédito concertadas de acordo co presente decreto.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintesete de xaneiro de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 12 de xaneiro de 1995 pola que se inscribe a Asociación Antiguo Camino Tradicional de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 07/02/1995

Examinada a solicitude de inscrición no Rexistro de Entidades de Promoción do Camiño de Santiago presentada pola Asociación Antiguo Camino Tradicional de Santiago de Compostela, de data 30 de decembro de 1994;
Visto o Decreto 224/1994, do 2 de xuño, polo que se crea o referido rexistro;
Visto igualmente o informe da Dirección Xeral de Promoción do Camiño de Santiago, emitido de acordo co artigo 3;
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Antiguo Camino Tradicional de Santiago de Compostela quede inscrita no Rexistro de Entidades de Promoción do Camiño de Santiago co número 026.
Santiago de Compostela, 12 de xaneiro de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 5 de decembro de 1999, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente 118/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/02/1995

Visto o expediente incoado nesta delegación provincial por instancia de Electra Alto Miño, S.A., con domicilio en Vigo, no que solicita autorización para instalar unha R.B.T. en Aldea, Coto, Fraga do Rei, Pazos Baixos e Muíños-Alxán, concello de Salvaterra do Miño, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Electra Alto Miño, S.A. a instalación de unha R.B.T. en Aldea, Coto, Fraga do Rei, Pazos Baixos e Muíños-Alxán, concello de Salvaterra do Miño.
Esta autorización non supón a aprobación do proxecto.
Pontevedra, 5 de decembro de 1994.
Ramón Álvarez Abad
Delegado provincial de Pontevedra
RESOLUCIÓN do 16 de xaneiro de 1995 polo que se lle dá publicidade ós avales concedidos polo Instituto Galego de Promoción Económica, IGAPE.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/02/1995

O artigo 22 da Lei 1/1994, do 30 de marzo, de presupostos xerais da Comunidade Autónoma de Galicia para 1994 autoriza a conceder avales ó IGAPE por un importe máximo de 3.000 millóns de pesetas.
O artigo 13.2. do Decreto 284/1994, do 15 de setembro, de regulación de avales do Instituto Galego de Promoción Económica establece, que ós avales concedidos polo IGAPE daráselle publicidade no Diario Oficial de Galicia.
En virtude do exposto anteriormente,
RESOLVO:
Único.-Dar publicidade ós avales concedidos polo Consello de Dirección do IGAPE nas súas reunións de datas do 2 de decembro e 29 de decembro de 1994:
-Liña de avales.-Á empresa Santaz-Censa, S.A. por un importe de 325 millóns de pesetas.
-Liña de avales.-Á empresa Santaz-Censa, S.A. por un importe de 275 millóns de pesetas.
-Val financeiro.-Á empresa Juan Varela Espiñeira, S.L. por un importe de 238 millóns de pesetas.
Santiago de Compostela, 16 de xaneiro de 1995.
José Antonio Orza Fernández
Presidente do Instituto Galego de Promoción
Económica
RESOLUCIÓN do 11 de xaneiro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/2645/1994, interposto por María Isabel Vidal Meijón.
SERVICIO GALEGO DE SAÚDE — III. OUTRAS DISPOSICIÓNS — 03/02/1995

Notificóuselle ó Servicio Galego de Saúde providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo número 1/2645/1994, interposto por María Isabel Vidal Meijón contra a resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo do corpo facultativo superior da Xunta de Galicia, escala sanitaria de atención primaria e especializada, subescala de atención primaria, clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 11 de xaneiro de 1995.
Carlos Negreira Souto
Director xeral de Recursos Humanos
RESOLUCIÓN do 11 de xaneiro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/2575/1994, interposto por José Tuñas Pais e outros.
SERVICIO GALEGO DE SAÚDE — III. OUTRAS DISPOSICIÓNS — 03/02/1995

Notificóuselle á Consellería de Sanidade e Servicios Sociais providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo número 1/2575/1994, interposto por José Tuñas Pais e outros contra a orde do 13 de outubro de 1994 (DOG nº 203, do 20 de outubro), pola que se resolve definitivamente a primeira fase do concurso para a provisión de postos de traballo do corpo facultativo superior da Xunta de Galicia pertencentes ós servicios veterinarios oficiais da Comunidade Autónoma, convocado por Orde do 21 de xuño de 1994 (DOG nº 119, do 22 de xuño).
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral
coñecemento a tódalas persoas interesadas no procedemento e se emprazan para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 11 de xaneiro de 1995.
Carlos Negreira Souto
Director xeral de Recursos Humanos
DECRETO 55/1995, do 16 de febreiro, polo que se declara urxente ocupación, para efectos de expropiación forzosa, polo Concello de Ames, dos bens e dereitos necesarios para a realización das obras do proxecto de urbanización de praza en Bertamiráns.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/02/1995

O Concello de Ames (A Coruña), en sesión celebrada o día 14 de abril de 1994, aprobou o proxecto de urbanización de praza en Bertamiráns e, na sesión celebrada o día 14 de xullo de 1994 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de xaneiro de 1995, baixo o número 7.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de xaneiro de 1995 baixo o número 775.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque así dótase dunha zona pública ó centro da localidade e acondiciónase o terreo destinado a servicios xerais.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo da deliberación do Consello da xunta de Galicia na súa reunión do día dezaseis de febreiro de mil novecentos noventa e cinco,
DISPOÑO:
Artigo único.-De conformidade co disposto no artigo cincuenta e dous da Lei de expropiación forzosa, declárase a urxente ocupación, polo Concello de Ames, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización de praza en Bertamiráns.
Santiago de Compostela, dezaseis de febreiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior
e Relacións Laborais
DECRETO 54/1995, do 16 de febreiro, polo que se aproba o escudo heráldico do Concello de Lousame.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 28/02/1995

O Concello de Lousame considerou conveniente adopta-lo seu escudo heráldico para perpetuar, con simboloxía adecuada e conforme as normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
O expediente instruiuse conforme as normas do procedemento establecidas na Lei de réxime local, no Regulamento de organización, funcionamento e réxime xurídico, das corporacións locais e mais no Decreto 258/1992, do 10 de setembro, da Consellería da Presidencia e Administración Pública.
A competencia exclusiva correspóndelle á Comunidade Autónoma galega, segundo o disposto, polo artigo 27.2º do Estatuto de autonomía de Galicia.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de febreiro de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Lousame, que quedará organizado do seguinte xeito: de azur, báculo abacial de ouro, encostado de dúas lousas de prata; bordura de sinople, con sete aneis de prata. Ó timbre coroa real pechada.
Santiago de Compostela, dezaseis de febreiro de mil novecentos noventa e cinco.
Manuel Fraga Iribame
Presidente
José Miguel Diz Guedes
Conselleiro de Xustiza, Interior
e Relacións Laborais
RESOLUCIÓN do 19 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.107 A.T).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense r/ Sáenz Díez, 95, en solicitude de autorización para instalar mellora da subministración en Cabanas, concello de Becerreá, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Fenosa a instalación de liña de media tensión, a 20 kV, con conductor LA-56, apoios de formigón, cunha lonxitude de 137 metros. Centro de transformación en Cabanas, de 50 kVA, 20.000, 398-230 V. Redes de baixa tensión, de 1.005 metros de lonxitude e conductores RZ-95-25, en Cabanas, concello de Becerrá.
Esta autorización non supón a aprobación do proxecto.
Lugo, 19 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 20 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 3.980 A.T. e catro máis).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/02/1995

Visto o expediente incoado nesta delegación provincial por instancia de Unión Eléctrica-Fenosa, S.A.
con domicilio en Ourense, r/ Sáenz Díez, 95, en solicitude de autorización para instalar instalacións eléctricas en varios concellos da provincia de Lugo, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de:
Expediente 3.980 A.T.: centro de transformación en Gudín, concello de Monterroso. Liña de media tensión, 20 kV, con conductor LA-56, apoios de formigón, de 150 metros de lonxitude, en orixe na L.M.T. a Pidre e final no C.T. de Gudín. Centro de transformación de 100 kVA, 20 kV, 100/231 V.
Expediente 4.015 A.T.: C.T. e R.B.T. en Cebreiro e Hospital, concello de Pedrafita. Centro de transformación, en caseta, de 100 kVA, 20.000, 380/220 V. Redes de baixa tensión de 386 metros.
Expediente 4.030 A.T.: L.M.T., C.T., R.B.T. estrada Castro Caldelas, concello de Monforte de Lemos. Liña de media tensión, a 20 kV, con conductor RHV-150, cunha lonxitude de 580 metros. Centro de transformación 400 kVA, 20.000, 380/220 V. Redes de baixa tensión.
Expediente 4.047 A.T.: R.B.T. reemisor en Samos. Redes de baixa tensión, de 810 metros de lonxitude e conductores R.Z.-95-25.
Expediente 4.046 A.T.: Centro de transformación en urbanización Piscinas en Quiroga. Centro de transformación de 400 kVA, 20 kV.
Esta autorización non supón a aprobación do proxecto.
Lugo, 20 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 20 de xaneiro de 1995, da Delegación Provincial de Lugo pola que se autoriza o establecemento da instalación eléctrica que se cita. (Expediente 4.048 A.T e cinco máis).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/02/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Ourense, r/ Sáenz Díez, 95, en solicitude de autorización para instalar instalacións eléctricas en concellos da provincia de Lugo, e cumpridos os trámites de información públi
ca que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de:
Expediente 4.048 A.T.: L.M.T., C.T., R.B.T. repetidor Telefónica en Goián-Páramo. Liña de media tensión 20 kV, con conductor LA-56, apoios de formigón, cunha lonxitude de 80 metros. Centro de transformación á intemperie B2, de 50 kVA, 20.000, 380/220 V. Redes de baixa tensión de 50 metros e conductores RZ-50.
Expediente 4.050 A.T.: L.M.T., C.T., R.B.T. Cevela (O Incio). Liña de media tensión 20 kV, con conductor LA-56, apoios de formigón e metálicos, cunha lonxitude de 238 metros. Centro de transformación de 50 kVA á intemperie B2, de 20.000, 380/220 V. Redes de baixa tensión de 5.470 metros e conductores 2x25 e RZ-95-50-25.
Expediente 4.112 A.T.: L.M.T., C.T., R.B.T. Gude (Lugo). Liña de media tensión 20 kV, con conductor LA-56, apoios de formigón e metálicos, cunha lonxitude de 20 metros. Centro de transformación á intemperie B2, de 50 kVA, 20 kV, 380/220 V. Redes de baixa tensión de 320 metros.
Expediente 4.113 A.T.: L.M.T., C.T., R.B.T. Frontón e Lornis (Pantón). Liña de media tensión 20 kV, con conductor LA-56, apoios de formigón cunhas lonxitudes de 1.272 metros 183/67 metros. Centros de transformación á intemperie, de 100 kVA, 50 kVA, 24/20 kV, 380/220 V. Redes de baixa tensión de 223 e 227 metros de lonxitude.
Expediente 4.120 A.T.: L.M.T., C.T., R.B.T. S. Lourenzo, Pacios, Senín (Chantada). Liña de media tensión 20 kV, con conductor LA-56, apoios de formigón cunha lonxitude de 511 metros. Centro de transformación á intemperie, de 50 kVA, 20.000, 380/220 V. Redes de baixa tensión de 1.806 metros, con conductores RZ-95-50-25 mm Al.
Expediente 4.138 A.T.: R.B.T. Vilar, Salgueiras (Navia de Suarna). Rede de baixa tensión, de 284 metros de lonxitude, con conductores RZ-25.
Esta autorización non supón a aprobación do proxecto.
Lugo, 20 de xaneiro de 1995.
Jesús Bendaña Suárez
Delegado provincial de Lugo
ORDE do 14 de febreiro de 1995 pola que se declara de interese galego a Fundación para o Desenvolvemento da Comarca de Melide e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/02/1995

Con data do 1 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 11 de xaneiro de 1995 pola que se clasifica como mixta a Fundación para o Desenvolvemento da Comarca de Melide adscribíndoa á Consellería da Presidencia e Administración Pública, que terá que exercer plenamente o protectorado sobre ela.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único:
1.-Declarar de interese galego a Fundación para o Desenvolvemento da Comarca de Melide ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Melide no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de febreiro de 1995.
Dositeo Rodríguez Rodríguez
Conselleiro da Presidencia e Administración
Pública
ORDE do 13 de febreiro de 1995 pola que se declara de interese galego a Fundación para o Desenvolvemento da Comarca da Paradanta e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/02/1995

Con data do 2 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 23 de xaneiro de 1995 pola que se clasifica como mixta a Fundación para o Desenvolvemento da Comarca da Paradanta, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 22 de decembro de 1994, adoptou por unanimidade o acordo de modifica-los artigos 17.1, 17.2 e 17.5 dos seus estatutos, engadindo ademais un novo artigo (23 bis) que integrará a sección terceira do capítulo IV, do consello asesor e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único:
1.-Declarar de interese galego a Fundación para o Desenvolvemento da Comarca da Paradanta ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscricíón da Fundación para o Desenvolvemento da Comarca da Paradanta no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de febreiro de 1995.
Dositeo Rodríguez Rodríguez
Conselleiro da Presidencia e Administración
Pública
ORDE do 24 de xaneiro de 1995 pola que se declara de interese galego a fundación Amigos del Coto de Doñana.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 06/02/1995

Con data do 21 de decembro de 1994 publicouse no Diario Oficial de Galicia a orde da Consellería da Presidencia e Administración Pública do 19 de decembro de 1994 pola que se clasifica como de interese para o medio ambiente natural a fundación Amigos del Coto de Doñana, adscribíndoa á Consellería de Agricultura, Gandería e Montes, que exercerá plenamente o protectorado sobre ela.
No artigo 59 dos estatutos da fundación establécese que o domicilio se fixa en Cangas (Pontevedra).
Polo anteriormente exposto e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada por Lei 11/1991, do 8 de novembro, e o artigo 32.3º, do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a fundación Amigos del Coto de Doñana.
Segundo.-Ordena-la inscrición no Rexistro de Fundacións de Interese Galego, sección da Consellería de Agricultura, Gandería e Montes.
Terceiro.-A dita fundación queda sometida ó disposto na normativa de xeral aplicación ás fundacións de interese galego.
Santiago de Compostela, 24 de xaneiro de 1995.
Tomás Pérez Vidal
Conselleiro de Agricultura, Gandería e Montes
RESOLUCIÓN do 16 de xaneiro de 1995, da Dirección Xeral de Relacións Laborais, pola que se fai público o depósito da acta de constitución e dos estatutos da Asociación para el Fomento y Desarrollo de las Ayudas Forestales (AFDAF).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/02/1995

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que, no correspondente servicio desta dirección xeral, foron depositados acta de constitución e estatutos da Asociación para el Fomento y Desarrollo de las Ayudas Forestales (AFDAF), que ten os seguintes ámbitos:
Territorial: Comunidade Autónoma de Galicia.
Profesional: Poderán pertencer á devandita asociación os propietarios forestais, empresas forestais, técnicos forestais, así como tódalas entidades privadas que teñan algunha relación co ámbito forestal de Galicia, xa sexan persoas naturais ou xurídicas por si mesmas ou a través da súa legal representación.
Asinan a acta de constitución: José Carlos Reboreda Sousa e catro persoas máis.
Santiago de Compostela, 16 de xaneiro de 1995.
Juan Pedrosa Vicente
Director xeral de Relacións Laborais
CORRECCIÓN de erros.-Orde do 25 de novembro de 1994 pola que se aproba o regulamento da denominación de orixe Monterrei e do seu consello regulador.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 06/02/1995

Advertidos erros na orde do 25 de novembro de 1994, pola que se aproba o Regulamento da denominación de orixe Monterrei e do seu consello, regulador (DOG nº 3 do 4 de xaneiro de 1995), é necesario face-las seguintes correccións.
ANEXO
Páxina 125, columna dereita, artigo 1, liña 9 di «...que os viños...»; debe dicir «...os viños...».
Páxina 126, columna esquerda, artigo 4.1, liña 18 di «...Vilarmaior do concello... »; debe dicir «...Vilarmaior do Val, do concello...».
Páxina 126, columna esquerda, artigo 4.2, liña 2, di «..., efectuarán o consello...»; debe dicir «...., a efectuará o consello...».
Páxina 128, columna esquerda, artigo 12.c, liña 2, di «...preferentes no artigo ...»; debe dicir, «...preferentes citadas no artigo...».
Páxina 129, columna esquerda, artigo 15.3, liña 2, di «...ou deseño...»; debe dicir «...ou croquis...».
Páxina 129, columna dereita, artigo 20.3, liña 1, di «...., nas distintas adegas... »; debe dicir «...., nas ditas adegas ...».
Páxina 132, columna dereita, artigo 35.2, liña 11, di «...presidente, citarase ós vocais polos medios adecuados, con vintecatro horas de anticipación como mínimo»; debe dicir «...presidente, será nece
sario que o soliciten, polo menos, tres dos vocais con dereito a voto, con catro días de anticipación, como mínimo».
Páxina 133, columna esquerda, artigo 36.4, liña 2, di «...Estes instructores...»; debe dicir «...Estes inspectores...».
Páxina 133, columna esquerda, artigo 37.1, liña 5, di «...artigo 12 deste...»; debe dicir «... artigo 11 deste...».
Páxina 136, columna esquerda, artigo 47.1, liña 2 di «...actas redactadas...»; debe dicir «...actas levantadas...».
Páxina 136, columna esquerda, artigo 47.2, liña 1, di «...inspección redactaranse...»; debe dicir «...inspección levantaranse...».
Páxina 136, columna esquerda, artigo 47.4, liña 5, di «...data de redacción...»; debe dicir «...data de levantamento...».
ORDE do 27 de xaneiro de 1995 pola que se declara de interese galego a Fundación para o Desenvolvemento da Comarca do Ribeiro e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/02/1995

Con data do 21 de decembro de 1994 publicouse no Diario Oficial de Galicia a orde da Consellería da Presidencia e Administración Pública do 20 de decembro de 1994 pola que se clasifica como mixta a Fundación para o Desenvolvemento da Comarca do Ribeiro, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
0 padroado da fundación, en sesión extraordinaria celebrada o día 30 de novembro de 1994, adoptou por unanimidade acordo de modifica-los artigos 17.1, 17.2 e 17.5 dos estatutos, engadindo ademais
un novo artigo (23 bis), que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos, ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1.-Declarar de interese galego a Fundación para o Desenvolvemento da Comarca do Ribeiro, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca do Ribeiro na sección do Rexistro de Fundacións da Consellería da Presidencia e Administración Pública para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de xaneiro de 1995.
Dositeo Rodríguez Rodríguez
Conselleiro da Presidencia e Administración Pública
CORRECCIÓN de erros.-Resolución do 28 de decembro de 1994 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 1994.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/02/1995

Advertidos erros na devandita resolución, publicada no DOG nº 4, do 5 de xaneiro de 1995, cómpre face-las seguintes rectificacións:
-Na páxina 192, no resumo xeral por capítulos, en modificacións de crédito correspondentes ó capítulo 6, onde di: «8.012.833.305», debe dicir: «8.012.883.305».
-Na páxina 193, no resumo xeral por seccións, en pagamentos ordenados correspondentes á sección 21. Transferencias a corporacións locais, onde di: «46.229.072.361», debe dicir: « 46.299.072.361».
-Na páxina 193 no resumo xeral por seccións, en pagamentos realizados correspondentes á sección 23, gastos de diversas consellerías, engadir «524.086.847».
-Na páxina 193, no resumo xeral por seccións, en orzamento vixente correspondente ó total xeral, onde di: «548.346.484.596», debe dicir: «548.246.484.596».
-Na páxina 193, no resumo xeral por capítulos, en pagamentos ordenados correspondentes ó total xeral, onde di: 305.231.803.543», debe dicir: «305.231.830.543».